 Άρθρ.17.-Από της 1ης Νοεμ. 1924 παν Κράτος αντιπροσωπευόμενον εις την Διάσκεψιν της Γενεύης, παν μέλος της Κοινωνίας των Εθνών, ως και παν Κράτος, εις ο το Συμβούλιον της Κοινωνίας των Εθνών θέλει κοινοποιήσει προς τούτο αντίγραφον, δύναται να προσχωρήση εις την παρούσαν Σύμβασιν. Η προσχώρησις αύτη γενήσεται δι’ εγγράφου κοινοποιηθησομένου εις τον Γενικόν Γραμματέα της Κοινωνίας των Εθνών προς κατάθεσιν εν τοις Αρχείοις της Γραμματείας. Ο Γενικός Γραμματεύς θέλει πάραυτα γνωστοποιήσει την κατάθεσιν ταύτην εις πάντα τα υπογράψαντα ή προσχωρήσαντα Κράτη. 